Keywords

Summary



Keywords

1. Põllumajandus – Ühine turukorraldus – Piim ja piimatooted – Tasu piima- ja piimatootesektoris – Tarnete jaoks eraldatud tootmiskvoodi kasutamata osa ümberjaotamine

(Nõukogu määrus nr 1788/2003, muudetud määrusega nr 2217/2004, artikli 5 punkt j ja artikli 10 lõige 3)

2. Põllumajandus – Ühine turukorraldus – Piim ja piimatooted – Tasu piima- ja piimatootesektoris – Tarnete jaoks eraldatud tootmiskvoodi kasutamata osa ümberjaotamine

(Nõukogu määrus nr 1788/2003, muudetud määrusega nr 2217/2004)

3. Põllumajandus – Ühine põllumajanduspoliitika – Otsetoetuste kava põllumajanduspoliitika raames – Ühtne otsemaksete kava – Põllumajandusettevõtte ja selle kasutuses oleva toetuse saamise toetuskõlbliku individuaalse piimakvoodi tonni mõiste

(Nõukogu määrus nr 1782/2003, muudetud määrusega nr 118/2005, artikli 95 lõige 1, ja määrus nr 1788/2003, muudetud määrusega nr 2217/2004, artikli 5 punkt k)

Summary

1. Määruse nr 1788/2003, millega kehtestatakse tasu piima- ja piimatootesektoris (muudetud määrusega nr 2217/2004), artikli 10 lõiget 3 tuleb tõlgendada nii, et tarnete jaoks eraldatud siseriikliku tootmiskvoodi kasutamata osa tuleb ümber jaotada proportsionaalselt iga sellise tootja individuaalse kvoodiga, kes on piimakvooti ületanud, st kvoodiga, mis on kindlaks määratud asjaomase kvoodiaasta 1. aprillil või vastavalt liikmesriikide kehtestatavatele objektiivsetele kriteeriumidele. Selle määruse artikli 5 punktis j määratletud individuaalse kvoodi mõiste – kuna see viitab asjaomase tootmisaasta alguse kuupäevale – ei võimalda arvesse võtta kvootide üleandmist, mis on aset leidnud kõnealuse kvoodiaasta jooksul.

(vt punktid 72, 79 ja resolutsiooni punkt 1)

2. Siseriiklikud õigusnormid, mis rakendavad määruse nr 1788/2003, millega kehtestatakse tasu piima- ja piimatootesektoris (muudetud määrusega nr 2217/2004), artikli 10 lõikes 3 sätestatud õigust kehtestada objektiivseid kriteeriume, mille alusel jaotatakse ümber tarnete jaoks eraldatud siseriikliku tootmiskvoodi kasutamata osa, peavad olema kooskõlas eeskätt liidu õiguse üldpõhimõtetega ja ühise põllumajanduspoliitika eesmärkidega, eelkõige piima- ja piimatoodete turu ühise korralduse üldpõhimõtetega.

Nende eesmärkidega ei ole vastuolus kõnealuse õiguse rakendamiseks vastu võetud siseriiklikud õigusnormid, mis lubavad üle kvoodi tarninud tootjatel, kellele läheb asjaomase kvoodiaasta jooksul vastavalt määrusele nr 1788/2003 (muudetud), millega kehtestatakse tasu piima- ja piimatootesektoris, üle piimakvoot, mille ulatuses on seda kvooti eelnevalt kasutanud tootja asjaomase kvoodiaasta jooksul juba piima tarninud, osaleda nimetatud ümberjaotamises, kusjuures tema puhul võetakse arvesse osaliselt või täielikult ka seda osa kvoodist. Liikmesriikidel tuleb siiski jälgida seda, et niisugused õigusnormid kehtestataks selliselt, et nende alusel ei toimuks sellised üleandmise tehingud, mille ainus eesmärk, vaatamata kooskõlale nimetatud määruses sätestatud tingimustega, on asetada teatud tootjad, kes on piimakvooti ületanud, kõnealusel ümberjaotamisel soodsamasse olukorda.

(vt punkt 79 ja resolutsiooni punktid 2 ja 3)

3. Määruse nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks (muudetud määrusega nr 118/2005), artikli 95 lõikes 1 sisalduvat väljendit „kasutuses olev toetuse saamise toetuskõlblik individuaalne piimakvoot”, mis vastab määruse nr 1788/2003, millega kehtestatakse tasu piima- ja piimatootesektoris (muudetud määrusega nr 2217/2004), artikli 5 punktis k määratletud mõistele „kasutada olev kvoot”, tuleb tõlgendada nii, et see ei hõlma juhul, kui tootjale läheb asjaomasel kvoodiaastal üle piimakvoot, mille ulatuses kvoodi üleandnud tootja on selles ajavahemikus juba piima tarninud, üleantud kvoodi seda osa, mille ulatuses on üleandev tootja juba piima maksuvabalt tarninud.

(vt punkt 93 ja resolutsiooni punkt 4)